section_heading: Životopis i stvaralaštvo
paragraph_text: Studirao arhitekturu u Zagrebu. Karijeru započinje kao ilustrator i karikaturist u novinama. 1952. godine u Zora filmu nastaje Crvenkapica, prvi animirani film u boji na ovim prostorima, a knjigu snimanja izradio je tada osamnaestogodišnji Kolar. Ubrzo započinje plodonosnu suradnju s Dušanom Vukotićem, na čijim će filmovima najčešće raditi kao glavni crtač i scenograf.